جمهور باشلیغی رجب طیب ایردوغان، امریکا قوشمه ایالتلری نینگ نا معقول چیکلاو قراری چوکاتیده گی اوییننی کورگن لیکلرینی معلوم قیلیب، کوره ش آلیب باریش پیامی بیردی.
ایردوغان ترابزونده گپیردی. فتح الله چی ترور تشکیلاتی و بولووچی ترور تشکیلاتی پی کاکا بیلن ارتباطی بولمیش امریکالیک بیر راحب توغریسیده آلیب باریلگن قانونی جریاننی هضم قیلالمه گن امریکا قوشمه ایالتلریگه جواب بیردی. ایردوغان، "ترور تشکیلاتلری بیلن مناسبتی بولگن بیر راحب اوچون 81 میلیون نفوسلی تورکیه نی فدا قیله سن. بیر حقوق دولتی اوله راق نیمه کیره ک بولسه آلیب باریلماقده. حکملر بیلن تورکیه گه بویین ایگدیرالمه یسیز. 81 میلیونلیک بیر مملکت گه ستراتیژیک اورتاقلیگینی ترور تشکیلاتلری بیلن بولگن اوذتاقلیگی گه فدا قیلگنلر بیلن خدا حافظ قیله میز" دیب ایتدی.
ایردوغان اجتماعی موسسه لر و سوداگرلر بیلن بیر جایده اوچره شیب اسعار بازاری آرقه لی آلیب باریلگن هجوم گه قرشی ملی بیر مقاومت آلیب باریلیشینی تاکییدله دی.
جمهور باشلیغی ایردوغان، تروریزم گه قرشی کوره ش موضوعسی گه هم تماس قیلدی. "تورکیه ده هم سوریه ده هم ترورچیلیک که یول بیرمه یمیز" دیدی.
ایردوغان تشقی کوچلرنینگ تورکیه نینگ جنوبی حدودلریده بیر ترورچیلیک گذرگاهی ایجاد ایتالمس لیگینی ایتدی.
